დიდების მემორიალური კომპლექსი (გროზნო)

ახმად კადიროვის სახელობის დიდების მემორიალური კომპლექსი () — დიდ სამამულო ომში გამარჯვების მემორიალი, რომელიც ასევე ეძღვნება ჩეჩნეთის პირველ პრეზიდენტს ახმად კადიროვს. 

კომპლექსი მდებარეობს ქალაქ გროზნოს ცენტრში, მაიაკოვსკის ქუჩაზე. მემორიალის შემადგენლობაში შედის - მუზეუმი, პარკი და მთელი რიგი ძეგლები. მემორიალს უკავია 5 ჰა ფართობი და არის ფართობით მესამე ყველაზე დიდი ობიექტი რუსეთში, რომელიც ეძღვნება საბჭოთა კავშირის დიდ სამამულო ომში გამარჯვებას. საზეიმო ღონისძიებების დროს კომპლექსს შეუძლია დაიტიოს 15 ათასი ადამიანი. 

 ისტორია 
მემორიალური კომპლექსის მშენებლობა დაიწყო 2009 წლის ოქტომბერში და გრძელდებოდა 6 თვის განმავლობაში. საზეიმო გახსნა გაიმართა სამამულო ომში გამარჯვების 65-ე წლისთავზე 2010 წლის 8 მაისს.

 არქიტექტურული ანსამბლი 
 მუზეუმი 
მემორიალურ კომპლექსში ცენტრალური ადგილი უჭირავს ახმად-ჰაჯი კადიროვის მუზეუმს. მუზეუმი სიმდიდრით და შიდა მორთულობით პაექრობას უწევს მსოფლიო არქიტექტურის ცნობილ ძეგლებს. მარმარილო, მუზეუმის ცენტრში მდებარე პანოსთვის ჩაიტანეს ესპანეთიდან. ჭაღი, რომელიც მოოქროვილია უმაღლესი ხარისხის ოქროთი,  ჩამოიტანეს ირანიდან. ჭაღის წონაა ნახევარი ტონა და მასზე 750 ნათურაა დამონტაჟებული. 

ახმად კადიროვის მუზეუმი დაარსდა 2004 წელსГосударственное учреждение «Государственный музей Ахмат-Хаджи Кадырова»Музей Ахмат-хаджи Кадырова продолжает работу…, в 2010 году переехал в современное зданиеГосударственное казенное учреждение «Мемориальный комплекс Славы им. А. А. Кадырова». მუზეუმში გამოფენილია რამდენიმე მუდმივმოქმედი გამოფენა, რომელიც ეძღვნება ჩეჩნეთის პირველ პრეზიდენტს ახმად კადიროვს, სამამულო ომში ჩეჩნების მონაწილეობას, მოქმედებს სურათების გალერეა, ასევე რამვენიმე დროებითი გამოფენა.

 პარკი 
მემორიალური კომპლექსის გარშემო გაშენებულია პარკი - დიდების ხეივანი. პარკი მთლიანად კეთილმოწყობილია, გზებზე დაგებულია ფილები, დამონტაჟებულია ფანარები და სკამები.

 ძეგლები 
 დიდების მუდმივი ცეცხლი 
მუდმივი ცეცხლი აანთო ჩეჩნეთის პრეზიდენტმა რამზან კადიროვმა და რუსეთის ფედერაციის პრეზიდენტის სრულუფლებიანმა წარმომადგენელმა ჩრდილოეთ-კავკასიის ფედერალურ ოლქში ალექსანდრე ხლოპონინმა. 

 მავლიდ მუსაიტოვის ძეგლი 
2005 წლის თებერვალში ჩეჩნეთის რესპუბლიკის მთავრობამ გამოაცხადა კონკურსი სკულპტურულ კომპოზიციაზე, რომლის ცენტრალური ფიგურა უნდა ყოფილიყო რუსეთის გმირის მავლიდ ვისაიტოვის ცხენზე ამხედრებული ძეგლი. აღნიშნული პიროვნება დიდი სამაულო ომის პერიოდში ხელმძღვანელობდა კავალერიის პოლკს და იყო პირველი საბჭოთა ოფიცერი, რომელიც 1945 წელს ელბაზე შეხვდა მოკავშირეებს. 

 სტელა და ბარელიეფები 
მემორიალური კომპლექსის შენობის ცენტრალურ ნაწილში აღმართულია 39 მეტრიანი კოშკი-სტელა, ხოლო მუზეუმის შენობაზე განთავსებულია საბჭოთა კაშირის 40 გმირის პორტრეტული ბარელიეფი. 

აქვეა განთავსებული თემატიკური რეტროსპექტივა „ხანფაშა ნურადილოვი - სტალინგრადის დამცველი“, „ბრესტის ციხესიმაგრის დამცველები“, „რაიხსტაგის აღება“ და სხვა.

 სხვა ძეგლები  
ახმად კადიროვის ძეგლი წარმოდგენილია ორი ქვის ფილით. ასევე აქ გვხვდება მატაშ მაზაევისა და დიდი სამამულო ომის ტანკისტების ძეგლი, რომელიც გაიხსნა 2012 წლის 9 მაისს. ტანკი საჩუქრად გადასცა კრასნოდარის მხარის ვეტერანთა საბჭომ.

რესურსები ინტერნეტში
 Мемориальный комплекс Славы. Фоторепортаж

სქოლიო

კატეგორია:გროზნოს ღირსშესანიშნაობები
კატეგორია:გროზონოს ძეგლები